จะรบกวนถามคุณค่ะว่าแบบนี้ใช่น้ำหนักลดผิดปกติหรือเปล่า 5/2/62 นน 83 กิโล 5/3/63 นน 80 กิโล 10/5/62 นน 80 กิโล 4/6/62 นน 79.3 กิโล 19/7/62 นน 79 กิโล 25/7/62 นน 79 กิโล 16/9/62 นน 77.8 กิโล 8/11/62 นน 75.8 กิโล คือมีการปรับเปลี่ยนพฤติกรรมการกินน้ำตาลค่ะ เลือดสตีเวียแทนการกินน้ำตาลลดข้าวและอาหารบางชริเค่ะเพราะเป็นโรคเก๊าท์ อยากเรียนถามหมิค่ะว่าจากการชั่งน้ำหนักข้างบน ถือว่าน้ำหนักลดผิดปกติหรือเปล่าค่ะ
สวัสดีค่ะ น้ำหนักที่เรียกว่าลดอย่างมีนัยสำคัญทางการแพทย์คือลดมากกว่า 5% ของน้ำหนักตัวภายใน 1 เดือน หรือมากกว่า 10% ภายใน 3 เดือนสาเหตุที่ทำให้น้ำหนักลดเช่น-การรับประทานอาหารได้น้อยลง เช่นคลื่นไส้ มีลำไส้อักเสบ ทำให้ไม่อยากรับประทาน-วัณโรคปอด มักมีอาการไอเป็นเลือด เหงื่อออกกลางคืนร่วมด้วย-มะเร็ง ไม่ว่าจะเป็นมะเร็งชนิดใด ต้องดูว่ามีอาการเจาะจงไปยังอวัยวะใดอวัยวะหนึ่งหรือไม่-โรคไทรอยด์เป็นพิษ กินจุ แต่น้ำหนักลด ใจสั่น มือสั่น ตาโปน-โรคภูมิคุ้มกันบกพร่องเช่น hiv-ความเครียด ภาวะซึมเศร้าน้ำหนักตามที่ให้มา แม้จะไม่ได้ลดอย่างรวดเร็วมากนัก แต่ลดลงเรื่อยๆต่อเนื่อง จึงควรไปพบแพทย์เพื่อตรวจเพิ่มเติมค่ะการดูแลตัวเองเบื้องต้น รับประทานอาหารอ่อนๆที่สุกสะอาดให้ครบ 5 หมู่ ออกกำลังกายสม่ำเสมอ พักผ่อนให้เพียงพอ ไม่ซื้อยาใดๆมารับประทานเองโดยไม่ได้อยู่ภายใต้การควบคุมของแพทย์